**CONTRACT DE FINANȚARE**

Nr\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_

Între părțile contractante:

Primăria Municipiului Galați, denumită în continuare *delegat,*

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, act de identitate tip \_\_\_\_\_, seria \_\_\_\_ nr \_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de beneficiar, a intervenit prezentul contract de finanțare, denumit în continuare *contract.*

ARTICOLUL 1

**Obiectul contractului**

Delegatul și AFM acordă beneficiarului o finanțare în valoare de \_\_\_\_\_\_\_\_\_\_\_\_ lei (număr de autovehicule uzate x 3.000 lei) pentru un autovehicul uzat, în cadrul Programului privind casarea autovehiculelor uzate, denumit în continuare *Program*.

ARTICOLUL 2

**Durata contractului și perioada de utilizare a finanțării**

Contractul este valabil de la data semnării lui de către beneficiar, dată care constituie intrarea în vigoare a prezentului contract, și până la expirarea duratei de monitorizare de 36 de luni, calculată de la data primirii stimulentului pentru casare.

ARTICOLUL 3

**Obligațiile beneficiarului**

1. Beneficiarul este obligat să îndeplinească următoarele condiții la data solicitării stimulentului pentru casare:
   1. este persoană fizică cu domiciliul pe raza teritorială a delegatului;
   2. deține în proprietate un autovehicul uzat înmatriculat pe numele său de cel puțin 5 ani și se află în evidențele fiscale ale municipiului Galați (excepția este persoana fizică ce a devenit proprietar ca urmare a partajului judiciar sau a dezbaterii procedurii succesorale);
   3. nu este înregistrat cu obligații restante de plată a taxelor, impozitelor, amenzilor și contribuțiilor către bugetul de stat și bugetul local, conform prevederilor legale în vigoare;
   4. nu a obținut și nu este pe cale să obțină finanțare prin proiecte ori programe finanțate din alte fonduri publice, fonduri comunitare, inclusiv prin Programul de stimulare a înnoirii Parcului auto național 2020—2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020—2024, pentru același autovehicul uzat cu care participă în Program;
   5. nu este condamnat pentru infracțiuni împotriva mediului, prin hotărâre judecătorească definitivă;
   6. se angajează să predea spre casare și să radieze din circulație și din evidențele fiscale autovehiculul uzat pentru care solicită stimulentul pentru casare;
   7. se angajează că nu va achiziționa un autoturism cu norma de poluare Euro 5 și/sau inferioară în termen de 3 ani de la primirea stimulentului pentru casare, în caz contrar va restitui stimulentul de casare acordat, actualizat cu indicele prețurilor de consum și cu dobânda legală;
2. Beneficiarul este obligat să se asigure că autovehiculul îndeplinește cumulativ următoarele condiții:
   1. este înregistrat în evidențele fiscale ale delegatului;
   2. la data solicitării acordării stimulentului pentru casare are o vechime mai mare sau egală cu 15 ani, calculată de la anul fabricației (dacă anul înmatriculării înscris în cartea de identitate este anterior anului fabricației, se consideră an de fabricație anul înmatriculării);
   3. are norma de poluare Euro 3 și/sau inferioară;
   4. conține componentele esențiale: motor, transmisie, tren de rulare, caroserie, șasiu, precum și echipamente electronice de gestionare a funcțiilor autovehiculului și dispozitive catalizator, dacă acestea au fost prevăzute din fabricație.

ARTICOLUL 4

**Monitorizarea derulării contractului**

1. În cazul nerespectării de către beneficiarul stimulentului de casare a angajamentului că nu va achiziţiona un autoturism cu norma de poluare Euro 5 și/sau inferioară în termen de 3 ani de la data plății de către delegat a stimulentului pentru casare, delegatul va emite un act administrativ de recuperare a stimulentului de casare acordat;
2. Recuperarea sumei datorate se face cu actualizarea acesteia cu indicele prețurilor de consum și cu dobânda legală.

ARTICOLUL 5

**Forța majoră**

(1) Prin forță majoră se înțelege un eveniment independent de voința părților, imprevizibil și insurmontabil, intervenit după încheierea contractului și care împiedică părțile să își execute, total sau parțial, obligațiile contractuale;

(2) Partea care invocă forța majoră are următoarele obligații:

a) să notifice forța majoră celeilalte părți în termen de 5 zile de la data apariției;

b) să transmită în termen de cel mult 30 de zile de la data producerii evenimentului considerat a fi caz de forță majoră certificatul de forță majoră emis de autoritatea competentă;

c) să comunice data încetării cazului de forță majoră în termen de 5 zile de la încetare;

d) să ia orice măsuri care îi stau la dispoziție în vederea limitării consecințelor.

1. Dacă nu se procedează la anunțare, în condițiile și termenele prevăzute, partea care o invocă va suporta toate daunele provocate celeilalte părți prin lipsa notificării;
2. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia;
3. Forța majoră, comunicată și dovedită în condițiile alin. (2), exonerează de răspundere partea care o invocă;
4. Dacă forța majoră și/sau consecințele acesteia durează sau se estimează că va/vor dura mai mult de 3 luni, părțile se obligă să negocieze cu bună-credință în vederea identificării soluției celei mai bune:
   1. încetarea contractului, fără ca vreuna dintre părți să poată pretinde celeilalte daune-interese;
   2. modificarea contractului.

ARTICOLUL 6

**Jurisdicție**

1. Prezentul contract se supune legislației române și este întocmit în 2 (două) exemplare, câte unul pentru fiecare parte;
2. Orice neînțelegere privind valabilitatea, interpretarea, executarea ori încetarea prezentului contract se va rezolva, pe cât posibil, pe cale amiabilă.
3. În cazul în care o soluție amiabilă nu este posibilă, litigiul se supune spre soluționare instanței judecătorești competente material în a cărei rază teritorială își are sediul delegatul.

ARTICOLUL 7

**Notificări**

1. Orice notificare, solicitare sau sesizare în baza prezentului contract se va face numai în scris, la următoarele adrese:
   1. pentru delegat: Galați, Strada Domnească nr 54, județ Galați
   2. pentru beneficiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. În cazul în care beneficiarul dorește să fie notificat la o altă adresă sau și-a schimbat adresa, aceasta va fi comunicată în scris.
3. Notificările făcute beneficiarului la adresele menționate la alin. (1) sau (2) se consideră a fi aduse la cunoștința acestuia.

Prezentul contract a fost întocmit astăzi, \_\_\_\_\_\_\_\_\_\_\_\_\_\_, în 2 (două) exemplare egal autentice sau cu aceeași valoare juridică, câte unul pentru fiecare parte.

Semnătură delegat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură beneficiar \_\_\_\_\_\_\_\_\_\_\_\_\_\_\_\_\_\_\_\_\_\_\_